**REVISJONIKOMISJONI KOOSOLEKU PROTOKOLL**

Suure-Jaani 30. mai 2024 nr 16

Algus kell 16.00, lõpp kell 16.55.

Juhataja Enno Rohelpuu

Protokollija Kadi Soolo

Võtsid osa (2): Tõnis Riisk, Enno Rohelpuu

Puudus (1): Arnold Pastak

Kutsutud: vallavanema Karel Tölp, jurist Katrin Truve, IT-spetsialist Marko Reimann, haridus- ja kultuurispetsialist Tiina Sünter.

**Päevakorras:**

**1.** **SPOKU analüüs**

**2. Avaldus Olustvere koolihoone renoveerimise taotlusest (reg nr 1-10/359)**

**3. Taotlus teabenõuetele vastamisest (reg nr 1-10/429)**

**1. ​ SPOKU analüüs**

Marko Reimann ja Tiina Sünter tutvustasid kohalikele omavalitsustele loodud taotluste vastuvõtu ja menetlemise süsteemi SPOKU. Tegemist on iseteenindusega, kuhu saab sisse logida ID-kaardi, Mobiil-ID või Smart-ID kaudu. Sisse loginud kasutaja andmeid kontrollitakse Rahvastikuregistrist ja Äriregistrist. Taotlemine on mugav ja kiire. KOV saab ise määrata omad toetuse liigid ja reeglid, kuidas ja millal taotlusi esitada saab ja kuidas toimub menetlemine.

SPOKU kaudu saab hetkel taotlusi esitada mittetulundusühendustele toetuste taotlemiseks, matuse- ja sünnitoetuse, huvihariduse ja -tegevuse toetuse, lasteaiakoha, avaliku ürituse korraldamise loa ja raieloa taotlemiseks.

Esimesena avati 2023. a sügisel MTÜdele mittetulunduslikuks tegevuseks taotluste vormid, mille kaudu laekus 64 taotlust ja laekunud on juba ka üks aruanne. Jooksvalt parandatakse väiksemaid vigu ja täiendatud vastavalt vajadusele.

E. Rohelpuu: lihtsustada tuleks tunnustatavate esitamist esitaja jaoks ja selleks võiks samuti SPOKU vormi välja töötada.

**2. Avaldus Olustvere koolihoone renoveerimise taotlusest**

Avalduse on esitanud vallavolikogu liige Priit Toobal, kes soovib komisjoni hinnangut vallavanema, vallavalitsuse ja volikogu tegevuse seaduslikkuse kohta seoses 31. jaanuaril 2024 Riigi Tugiteenuste Keskusele (RTK) projekti „Olustvere koolihoone energiatõhususe tööde teostamine“ taotluse esitamisega.

Avaldaja leiab, et vallavanemal ei olnud õigust anda projektitaotluses nõutud kinnitusi esitatud andmete õigsuse ning omafinantseeringu tagamise osas ja vastavuse kohta kohaliku omavalitsuse üksuse finantsjuhtimise seaduses nõutu osas; 2024. aasta eelarve menetluses esitati teadlikult valeandmeid ja esitatakse aasta lõpu jääki suuremana näitamaks valla finantsseisu tegelikust olukorrast paremaks, et vastata projektimeetmes toodud nõuetele; vald esitas Riigi Tugiteenuste Keskusele teadlikult valeandmeid valla finantsolukorra kohta seoses omafinantseeringu nõuete täitmisega.

K. Truve sõnul seadusandlus ei reguleeri vallavalitsuse ja volikogu sisesuhteid. Volikogu on otsused vastu võtnud. Et eelarve lugemiste vahel on tõstetud tulumaksu laekumist 250 000 võrra, on olnud poliitiline otsus ja laekumist saab hinnata alles aasta lõpus.

K. Tölp: RTKle oli selle kohta esitatud seletuskiri. Hetkel on projekti osas positiivne vastus tulnud ning edasi tuleb minna projekteerimisega.

Toimus arutelu.

**Komisjoni seisukoht:** vallavanema ega vallavalitsuse poolt ei ole toime pandud seaduserikkumist.

**3. Taotlus teabenõuetele vastamisest (reg nr 1-10/429)**

Taotluse on esitanud vallavolikogu liige Priit Toobal, kus ta soovib komisjoni seisukohta vallavalitsuse tegevuse seaduslikkuses tema poolt esitatud teabenõuetele mittevastamise osas.

P. Toobal on esitanud 03.04.2024 teabenõuded Tervisekoja siseauditi lähteülesande ja Vastemõisa lasteaia rendilepingu väljastamiseks, millest esimest pole talle väljastatud ja teist pole väljastatud tähtajaliselt ehk 5 päeva jooksul teabenõude saabumisest.

K. Tölp selgitas, et P. Toobalile on vastatud, et Terviskoja siseauditi lähteülesanne on asutusesisene dokument ja talle väljastatakse siseaudit, kui see on valmis.

Üks põhjustest andmete väljastamata jätmisel tuleneb eelnevatel kogemustel kui asutusesiseseks kasutamiseks mõeldud teavet on väärkasutatud.

Vastemõisa lasteaia rendileping on praeguseks P. Toobalile väljastatud. Tegemist on ärisaladust sisaldava dokumendiga, mida pole lubatud edasi avaldada kolmandatele isikutele.

Toimus arutelu.

**Komisjoni seisukoht:** vallavalitsuse töödokumente ja -kavandeid ei pea teabenõude korras väljastama. Kuna teabenõuete, avalduste jm kirjadele hulk on suur, siis vastamistähtajad võivad viibida.

*allkirjastatud digitaalselt allkirjastatud digitaalselt*

Enno Rohelpuu Kadi Soolo

juhataja protokollija